b'\n_START_ARTICLE_\nTradicionalna tibetanska medicina\n_START_SECTION_\nPet elementov in trije telesni sokovi\n_START_PARAGRAPH_\nZunanji svet in vesolje, poleg tega pa tudi \xc4\x8dlove\xc5\xa1ko telo in s tem povezano zdravje so sestavljeni iz petih elemntov. To so voda, zemlja, ogenj, veter in eter. Teh pet elementov v telesu skrbi za nastajanje treh telesnih sokov: sluzi, \xc5\xbeol\xc4\x8da in vetra, ki kot energijska na\xc4\x8dela vplivajo na fizi\xc4\x8dnega, emocionalnega, psihi\xc4\x8dnega in duhovnega \xc4\x8dloveka. \xc4\x8ce zaradi \xc5\xa1kodljivih vplivov nastane neravnovesje med temi sokovi, \xc4\x8dlovek zboli.\n_START_SECTION_\nTip vetra\n_START_PARAGRAPH_\n\xc4\x8clovek tipa vetra se rad smeje, razpravlja in se prepira; rada ima grenke, kisle in vro\xc4\x8de jedi. Najve\xc4\x8d obolenj tega tipa se zgosti spomladi, izbruhnejo poleti, na jesen pa izzvenijo. Z vetrom pogojene bolezni se pojavijo v trebu\xc5\xa1ni votlini, predelu srca ter predelu nosu in \xc5\xberela.\n_START_SECTION_\nTip \xc5\xbeol\xc4\x8da\n_START_PARAGRAPH_\nLjudje tipa \xc5\xbeol\xc4\x8da se nasitijo \xc5\xbee po majhni koli\xc4\x8dini zau\xc5\xbeite hrane, toda zelo kmalu znova postanejo la\xc4\x8dni in \xc5\xbeejni. Radi imajo sladke in grenke jedi. Bolezni, ki izhajajo iz \xc5\xbeol\xc4\x8da zadevajo \xc5\xbeelodec, \xc4\x8drevesje, srce, \xc5\xbeol\xc4\x8d in ko\xc5\xbeo.\n_START_SECTION_\nTip sluzi\n_START_PARAGRAPH_\nLjudje tipa sluzi radi jedo kislo hrano in imajo dober apetit. Radi pomagajo, vendar so zelo zamerljivi. Bolezni, ki so povezane s sluzjo, so najpogostej\xc5\xa1e v prsih, prebavilih, na jeziku, glavi in v sklepih.\n_START_SECTION_\nRaziskava\n_START_PARAGRAPH_\nLeta 1998 so v okviru naklju\xc4\x8dne, dvojno slepe raziskave dokazali, da tibetanski rastlinski pripravek padma 28 ob motnjah prekrvavitve ne le omogo\xc4\x8da la\xc5\xbejo hojo, temve\xc4\x8d tudi ob\xc4\x8dutno izbolj\xc5\xa1uje krvni pretok. Od 59 preizku\xc5\xa1ancev z motnjami krvnega obtoka so eno skupino bolnikov 6 mesecev zdravili z ustreznim odmerkom (dvakrat na dan po 303 mg) padme 28, medtem ko je kontrolna skupina dobivala le placebo. V prvi skupini se je stanje izbolj\xc5\xa1alo v povpre\xc4\x8dju za 52\xc2\xa0%, v kontrolni skupini pa le za 19\xc2\xa0%.'